laion/Wikipedia-Exotic huggingface dataset:
ফোর মোর শটস প্লিজ!

ফোর মোর শটস প্লিজ! হচ্ছে অনু মেনন এবং নুপুর অস্থানা পরিচালিত অ্যামাজন প্রাইম ভিডিওতে প্রচারিত ওয়েবভিত্তিক একটি ভারতীয় টেলিভিশন অনুষ্ঠান। এই অনুষ্ঠানটি চারজন ত্রুটিযুক্ত নারীর (যাদের মধ্যে দুইজনের বয়স ৩০–৩৯-এর মধ্যে এবং দুইজনের বয়স ২০–২৯-এর মধ্যে) কাহিনীকে ঘিরে নির্মিত, যারা প্রেম, ভুল এবং মুম্বইয়ের বারে টকিলা শট গ্রহণের মাধ্যমে সত্যিকার অর্থে নিজেদের জীবনকে উপভোগ করে। এই অনুষ্ঠানটি অ্যামাজন প্রাইম ভিডিওতে প্রচারিত প্রথম নারীকেন্দ্রিক অনুষ্ঠান (যেখানে প্রধান চরিত্রে শুধুমাত্র নারী অভিনয় করেছে), যেখানে সায়ানী গুপ্তা, বানি জে, কীর্তি কুলহারি এবং মানবী গাগরুর মতো অভিনেত্রীরা অভিনয় করেছেন। অধিকাংশ পর্যালোচক এই অনুষ্ঠানটিকে "সেক্স অ্যান্ড দ্য সিটির দেশী সংস্করণ" হিসেবে উল্লেখ করেছেন। এই অনুষ্ঠানের প্রথম মৌসুমটি ভারত হতে অ্যামাজন প্রাইম ভিডিওতে দেখা শীর্ষ ৩ অনুষ্ঠানের একটি ছিল এবং ২০২০ সালের মে মাসে মুক্তিপ্রাপ্ত দ্বিতীয় মৌসুমটি উক্ত মাধ্যমের "সর্বাধিক দেখা ভারতীয় অনুষ্ঠান'-এ পরিণত হয়েছে। দ্বিতীয় মৌসুম মুক্তি পাওয়ার পরপরই, অ্যামাজন জানায় যে এই অনুষ্ঠানের তৃতীয় মৌসুমের কাজ চলমান রয়েছে। সায়ানী গুপ্তা – দামিনী রিজভী রায় "ডি", একজন তদন্তকারী সাংবাদিক গুরবানি জাজ – উমং সিং, একজন উভকামী প্রশিক্ষক কীর্তি কুলহারি – অঞ্জনা মেনন, একজন আইনজীবী এবং তালাকপ্রাপ্ত মা মানবী গাগরু – সিধি প্যাটেল, একটি ধনী পরিবারের সন্তান লিসা রে – সমরা কাপুর মিলিন্দ সোমান – ডাক্তার আমির ওয়ার্সী জিয়া লখিয়ানী – আর্য মেনন নিল ভুপালম – বরুণ খান্না প্রতীক বব্বর – জয় ওয়াদিয়া অঙ্কুর রাঠি – অর্জুন নায়ের পরশ তোমার – মোহিত মেহতা সিমোন সিং – স্নেহা প্যাটেল অমৃতা পুরী – কাব্য অরোরা স্বপ্না পাব্বি – আকাঙ্ক্ষা মৈত্র রাজীব সিদ্ধার্থ – মিহির শাহ "মিহু পিহু" সমীর কোচর – শশাঙ্ক বোস প্রবল পাঞ্জাবী – অমিত মিশ্র শিবানী দান্ডেকার – সুস্মিতা সেনগুপ্ত পদ্মা দামোদরন – অপর্ণা সাহুকার মনিকা দোগরা – দেবযানী রানা অনুরাধা চন্দন – আমিনা রিজভী রায় মধু আনন্দ চন্ধক – মিসেস সিং মোহিত চৌহান – মহেশ রায় নিমিশা মেহতা – মায়রা গৌরব শর্মা – বিনিল বর্মা লিপস্টিক আন্ডার মাই বোরখা "Four More Shots Please! — Amazon Prime Video announces new women-centric comedy-drama series"। FirstPost। ৩০ নভেম্বর ২০১৮। সংগ্রহের তারিখ ৩০ নভেম্বর ২০১৮।  "Amazon Prime Video's Four More Shots Please: Meet the latest girl gang in town"। Indian Express। ৩০ নভেম্বর ২০১৮। সংগ্রহের তারিখ ৩০ নভেম্বর ২০১৮।  "Amazon Prime Video Has Renewed Four More Shots Please! for Season 2"। NDTV Gadgets 360 (ইংরেজি ভাষায়)। সংগ্রহের তারিখ ২০২০-০৫-০৭।  World, Republic। "'Four More Shots Please' cast: A look at Sayani as Damini, Kirti as Anjana & more"। Republic World। সংগ্রহের তারিখ ২০২০-০৫-০৭।  Keshri, Shweta (জানুয়ারি ৩০, ২০১৯)। "Four More Shots Please! The desi version of Sex and The City celebrates flaws of millennial women"। সংগ্রহের তারিখ ১০ মে ২০২০।  "'Four More Shots Please!' is Amazon Prime India's most-watched show, renewed for third season"। The Hindu। ৮ মে ২০২০। সংগ্রহের তারিখ ১০ মে ২০২০।  Gupta, Alisha Haridasani (মে ৮, ২০২০)। "With 'Four More Shots Please!,' India Gets Its Own 'Sex and the City'"। সংগ্রহের তারিখ ১০ মে ২০২০।  ইন্টারনেট মুভি ডেটাবেজে ফোর মোর শটস প্লিজ! (ইংরেজি) আমাজন.কমে ফোর মোর শটস প্লিজ! প্রাইম ভিডিওতে ফোর মোর শটস প্লিজ!
২০১৯ কুল্লু বাস দূর্ঘটনা

২০১৯ সালের ২০ জুন তারিখে, একটি অতিবোঝাই বাস হিমাচল প্রদেশের কুলু জেলার বানজার তহশিলে ধথ মরহ নামক স্থানে একটি গভীর নালায় গড়িয়ে পড়ে। দুর্ঘটনায় কমপক্ষে ৪৪ জন মারা যায় এবং ৩৪ জন আহত হয়। ব্যক্তিগত বাস নিবন্ধকরণ নম্বর (এইচপি ৬৬-৭০৬৫) কুল্লু-গাদাগুশাইনি রুটে চলাচল করতো। বাঞ্জার বাসস্ট্যান্ড থেকে দুই কিলোমিটার এটা ভাইযোথ এ কাছে মোড় নিতে দিয়ে পড়ে যায়। ধোথ মোড়ের কাছাকাছি বাসটি যখন রাস্তার উপরের অংশে চলা শুরু করেছিল, তখন এটি বাঁকের কাছে এসে এটি বানজর নোলার উপত্যকায় পড়ে যায়। মৃতের সংখ্যা বেড়ে ৪৪ দাঁড়ায় এবং আহতদের অ্যাম্বুলেন্সে করে বানজর হাসপাতালে নেওয়া হয়। আহতরা বান্জার ও কুলু হাসপাতালে চিকিৎসাধীন ছিলো, গুরুতর আহতদের চন্ডীগড়ের পিজিআইএমআইআর- এ প্রেরণ করা হয়। ক্ষতিগ্রস্থদের মধ্যে বেশিরভাগই বাড়ি ফিরছিলো, তারা বানজার সরকারি ডিগ্রি কলেজের শিক্ষার্থী ছিল। হিমাচল প্রদেশের মুখ্যমন্ত্রী জয় রাম ঠাকুর অতিরিক্ত জেলা ম্যাজিস্ট্রেট কুল্লু পরিচালনায় একটি ম্যাজিস্টেরিয়াল তদন্তের নির্দেশ দেন। ঠাকুর বলেছিলেন যে অতিরিক্ত যাত্রী বোঝাইয়ের কারণে দোষী প্রমাণিত হলে বাসের মালিকদের বিরুদ্ধে কঠোর ব্যবস্থা নেওয়া হবে। "Death Toll in Kullu Bus Accident Rises to 44, Over 30 in Hospital as Transport Minister Rushes to Take Stock"। News18। সংগ্রহের তারিখ ২২ জুন ২০১৯।  Ghazali, Mohammad; Dutta Roy, Divyanshu। "44 Dead As Bus Falls Into Gorge In Himachal Pradesh, Many Were Sitting On Roof"। NDTV। সংগ্রহের তারিখ ২২ জুন ২০১৯।  "44 killed as overloaded bus skids off Himachal Pradesh road into gorge"। The Times of India। ২১ জুন ২০১৯।  Sharma, Suresh (২১ জুন ২০১৯)। "Kullu accident: Toll rises to 44, CM orders magisterial probe"। The Times of India।  "A Day After Kullu Bus Accident, Himachal CM Says Will Act Against Bus Owners Found Guilty of Overloading"। News18। ২১ জুন ২০১৯। সংগ্রহের তারিখ ২২ জুন ২০১৯।
২০১৯–২০ ইউক্রেনীয় প্রিমিয়ার লিগ

২০১৯–২০ ইউক্রেনীয় প্রিমিয়ার লিগ সোভিয়েত ইউনিয়নের পতনের পরে ইউক্রেনের শীর্ষ স্তরের ফুটবলের ২৯তম মৌসুম এবং ইউক্রেনীয় প্রিমিয়ার লিগ প্রতিষ্ঠার পর ১২তম মৌসুম। শাখতার দোনেৎস্ক এই লিগের পূর্ববর্তী মৌসুমের চ্যাম্পিয়ন। এই মৌসুমে নিপ্রো-১ এবং কলস কভালিভকা ২০১৮–১৯ ইউক্রেনীয় প্রথম লিগ হতে যোগদান করেছিল এবং চর্নমরেৎস এবং আর্সেনাল কিয়েভ ২০১৯–২০ ইউক্রেনীয় প্রথম লিগে অবনমিত হয়েছিল। "২০১৯–২০ ইউক্রেনীয় প্রিমিয়ার লিগের সকল তথ্য"। ট্রান্সফারমার্কেট। সংগ্রহের তারিখ ৪ জুন ২০২০।  "পরবর্তী মৌসুমে কলস কভালিভকা কিয়েভে নিজেদের হোম ম্যাচগুলো খেলবে"। ua-football.com। সংগ্রহের তারিখ ৫ জুন ২০২০।  "কলস কভালিভকাের সভাপতি: আমরা আমাদের স্টেডিয়াম নিকাশ ব্যবস্থা এবং লনের স্থানটি পরিবর্তন করেছি যেন কেউ আমাদের স্টেডিয়ামটি চারণভূমিতে রয়েছে এমনটি বলতে না পারে"। ua-football.com। সংগ্রহের তারিখ ৫ জুন ২০২০।  দাপ্তরিক ওয়েবসাইট campeones.ua-এ ২০১৯–২০ ইউক্রেনীয় প্রিমিয়ার লিগের সংবাদ, পরিসংখ্যান এবং অন্যান্য তথ্য প্রবেশদ্বার:  ফুটবল
থাইউয়েন পুরাতন মসজিদ

থাইউয়েন পুরাতন মসজিদ (চীনা: 太原清真古寺; ফিনিন: Tàiyuán Qīngzhēn Gǔsì) চিনের শানসি প্রদেশের থাইউয়েনের জিংহুয়ালিং শহরে অবস্থিত একটি মসজিদ। মসজিদটি চিংশিউ মসজিদ নামেও পরিচিত। তাং রাজবংশের(৬১৮-৯০৭) শাসনকালের ৮ম শতাব্দীতে মসজিদটি প্রতিষ্ঠিত করা হয়। পরবর্তীতে একাদশ শতাব্দীর পরে মসজিদটিকে বেশ কয়েকবার সংস্কার ও পুনর্গঠন করা হয়। বর্তমান ভবনটি মিং রাজবংশের সময় নির্মাণ করা। মসজিদটি ঐতিহ্যবাহী চীনা স্থাপত্য শৈলীর আদলে নির্মাণ করা হয়েছে। মসজিদটি ৪৬০ বর্গমিটার এলাকা জুড়ে অবস্থিত। মসজিদে ৫০০ জন মুসল্লি একসাথে নামাজ আদায় করতে পারে। মসজিদের দুটি উঠান আছে। প্রধান ভবনে প্রবেশদ্বার, নামাজঘর, খুতবা দেওয়ার ঘর, ইমামের থাকার ঘর, গোসলখানা, সভাকক্ষ, অযুখানা এবং অন্যান্য সুবিধা আছে। মসজিদে চিং রাজবংশ (১৬৪৪-১৯১১) এবং মিং রাজবংশের (১৩৬৮-১৬৪৪) অনেক ধুনুচি এবং শিলালিপি আছে। মসজিদে হাতে লেখা কুর‍আন আছে। নামাজঘরটি ঐতিহ্যবাহী চীনা, আরবি এবং ইসলামী স্থাপত্য শৈলীর সংমিশ্রণে তৈরি করা হয়েছে। সজ্জিত তোরণের দরজায় মসজিদের নামের ফলক আছে। মসজিদের স্বতন্ত্র বৈশিষ্ট্যটি হল ভিতরে থেকে কোনও ইট দেখা যায় না এবং বাইরে থেকে কোন কাঠ দেখা যায় না। থাইউয়েনের রেলস্টেশন থেকে পশ্চিম দিকে মসজিদটি অবস্থিত। চীনে ইসলাম চীনের মসজিদের তালিকা "Taiyuan Ancient Mosque"। chinaculture.org (ইংরেজি ভাষায়)। ২০০৪-০৫-১৯ তারিখে মূল থেকে আর্কাইভ করা।  "Taiyuan Mosques, Mosques in Taiyuan - Muslims in China"। China Highlights (ইংরেজি ভাষায়)। ২০২০-০৬-০৪ তারিখে মূল থেকে আর্কাইভ করা। সংগ্রহের তারিখ ২০২০-০৬-০৪।  "Taiyuan Mosques, Taiyuan Masjid, Mosques in Taiyuan, Masjid in Taiyuan, Taiyuan Mosque Guide : Taiyuan Ancient Mosque"। www.islamichina.com (ইংরেজি ভাষায়)। সংগ্রহের তারিখ ২০২০-০৬-০৪।  "Taiyuan Ancient Mosque"। en.chinaculture.org (ইংরেজি ভাষায়)। সংগ্রহের তারিখ ২০২০-০৬-০৪।  উইকিমিডিয়া কমন্সে থাইউয়েন পুরাতন মসজিদ সংক্রান্ত মিডিয়া রয়েছে।
স্টার অব মহীশূর

স্টার অব মহীশূর হ'ল একটি ভারতীয় ইংরেজি ভাষার সান্ধ্যকালীন দৈনিক পত্রিকা ভারতের মহীশূর থেকে প্রকাশিত। এই পত্রিকাটি ১৯৭৮ সালে চালু হয়েছিল। এর প্রতিষ্ঠাতা, সম্পাদক এবং প্রকাশক হলেন উদ্যোক্তা এবং লেখক কেবি গণপতি। ২০২০ সালের ৬ এপ্রিল সম্পাদক কেবি গণপতি ও এম গোবিন্দ গৌড়ের লেখা "বেড আপেলস ইন দ্য বাসকেট" শীর্ষক একটি নিবন্ধ প্রকাশিত হয়েছিল। নিবন্ধটির লেখা হুবহু তুলে ধরা হলো "The presence of bad apples cannot be wished away. They are there in whatever way one wants to identify them, doesn’t matter if it is religious, political or social, taking care not to generalise. An ideal solution to the problem created by bad apples is to get rid of them, as the former leader of Singapore did a few decades ago or as the leadership in Israel is currently doing." এটা ব্যাখ্যা করা হয়েছিল যে, সম্পাদকরা মুসলিম সম্প্রদায়ের লোকদের উল্লেখ করছেন এবং গণহত্যার ডাক দিচ্ছেন। নিবন্ধটির বক্তব্য ব্যাপকভাবে বিরোধিতা করা হয়েছিল এবং ক্ষোভ প্রকাশ করা হয়েছিল। সম্পাদকীয়তে একটি ক্ষমা প্রার্থনা জারি করে জানিয়েছে যে, নিবন্ধটি মূলত কোভিড -১৯ এর বিস্তারকে কেন্দ্র করে লেখা হয়েছিল। ভারতের সংবাদপত্রের তালিকা কর্ণাটকের গণমাধ্যম ভারতের গণমাধ্যম Afried Raman (১৯৯৪)। Bangalore - Mysore: A Disha Guide। Orient Blackswan। পৃষ্ঠা 94–। আইএসবিএন 978-0-86311-431-1। সংগ্রহের তারিখ ১০ নভেম্বর ২০১২।  Astadala Yogamala। Allied Publishers। পৃষ্ঠা 137–। আইএসবিএন 978-81-7764-976-5। সংগ্রহের তারিখ ১০ নভেম্বর ২০১২।  "Editor"। Star of Mysore। ৩০ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৪।  Hussain, Shaik Zakeer (এপ্রিল ১১, ২০২০)। "Open Call For Genocide: 'Star Of Mysore' Newspaper Refers Muslims As 'Rotten Apples', Calls For Getting 'Rid Of Them'"। The Cognate। মে ১০, ২০২০ তারিখে মূল থেকে আর্কাইভ করা। সংগ্রহের তারিখ মে ১০, ২০২০।  Mounika, Alithea Stephanie (এপ্রিল ১২, ২০২০)। "Mysuru newspaper served notice for Islamophobic editorial"। The News Minute। মে ১০, ২০২০ তারিখে মূল থেকে আর্কাইভ করা। সংগ্রহের তারিখ মে ১০, ২০২০।  দাপ্তরিক ওয়েবসাইট ই-পেপার স্টার অব মহীশূর
দ্য সেন্টিনেল (গুয়াহাটি)

দ্য সেন্টিনেল একটি ইংরেজি দৈনিক পত্রিকা যা ১৯৮৩ সালে ভারতের আসাম রাজ্যের গুয়াহাটি শহরে চালু হয়েছিল। এটি আসামে অত্যন্ত প্রচারিত দৈনিক [তথ্যসূত্র প্রয়োজন] এবং এর ভাষা এবং বৌদ্ধিক ধারণার জন্য লোকেরা তাকে পছন্দ করে। এটির শক্তিশালী সম্পাদকীয় ভাষ্যই সংবাদপত্রের মূল শক্তি। এর চারটি সংস্করণ গুয়াহাটি, ডিব্রুগড়, শিলং এবং ইটানগর থেকে একসাথে প্রকাশিত। এটি প্রথম প্রকাশিত হয়েছিল ১৯৮৩ সালে এবং প্রবীণ সাংবাদিক ধীরেন্দ্র নাথ বেজবাড়ুয়াকে প্রতিষ্ঠাতা সম্পাদক হিসাবে নির্বাচিত করা হয়েছিল। সংবাদপত্রটি দীর্ঘকাল ধরে সম্পাদনা করেছেন মিঃ বেজবাড়ুয়াহ, যিনি ভারতের সম্পাদকদের গিল্ডের প্রাক্তন সভাপতিও ছিলেন। [তথ্যসূত্র প্রয়োজন] আসামের প্রাক্তন ডিজিপি এবং সাহিত্যিক হরেকৃষ্ণ ডেকা এবং প্রখ্যাত সাংবাদিক গৌরী শঙ্কর কলিতাও এক সময় এই পত্রিকার সম্পাদক ছিলেন। অডিট ব্যুরো অব সার্কুলেশন (এবিসি) এর মতে, সেন্টিনেল তার ভগিনী প্রকাশনাগুলির সাথে মিলিতভাবে উত্তর পূর্ব ভারতে সর্বাধিক প্রচলন করেছে। [তথ্যসূত্র প্রয়োজন] "The Sentinel"। justdial.com। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "The Sentinel (Guwahati)"। preventionweb.net। ৪ জুন ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  দ্য আসাম ট্রিবিউন জি প্লাস দাপ্তরিক ওয়েবসাইট
বেঙ্গালুরু মিরর

বেঙ্গালুরু মিরর হ'ল একটি ইংরেজি ভাষার দৈনিক সংবাদপত্র যা ভারতের বেঙ্গালুরুতে প্রকাশিত হয়। এটি একটি বিশিষ্ট সংবাদপত্র এবং এটি শহরের দ্বিতীয় বৃহত্তম প্রচারিত ইংরেজি সংবাদপত্র। বিজয় টাইমস ছিল একটি ইংরেজি সংবাদপত্র, যা ডিসেম্বর ২০০২ সালে বিজয়ানন্দ প্রিন্টার্স কর্তৃক শুরু হয়েছিল। ২০০৬ সালে বেনেট, অ্যান্ড কোলম্যান কোং লিমিটেড এটিকে কিনেছিল, যা ভারতের শীর্ষস্থানীয় পত্রিকা টাইমস অফ ইন্ডিয়ার প্রকাশক। ২০০৭ সালের ৭ জুন এর প্রকাশনা বন্ধ করে দেয় এবং বেঙ্গালুরু মিরর দ্বারা প্রতিস্থাপিত হয়। Mid-Day's Sunder Kondur joins Vijay Times; to oversee Bangalore Mirror launch "Vidura"। C. Sarkar। ২০০৭: 44।  বেঙ্গালুরু মিরর
দ্য সানডে গার্ডিয়ান

সানডে গার্ডিয়ান হলেন একটি ভারতীয় সংবাদপত্র, এটি সাংবাদিক ও রাজনীতিবিদ এম জে আকবর দ্বারা প্রতিষ্ঠিত এবং বর্তমানে এটি আইটিভি নেটওয়ার্কের মালিকানাধীন। এটি ৩১ জানুয়ারী ২০১০ এ নয়াদিল্লি থেকে চালু হয়েছিল এবং এটি নয়াদিল্লি, মুম্বই এবং চণ্ডীগড়ে মুদ্রিত হয়েছে। ৪০ পৃষ্ঠার পত্রিকাটি ২০ পৃষ্ঠার দুটি বিভাগে বিভক্ত: সানডে গার্ডিয়ান এবং গার্ডিয়ান ২০। তারা একসাথে সংবাদ, তদন্ত, মতামত, বিনোদন, জীবনযাত্রা এবং মানুষের আগ্রহের বিষয়গুলি সরবরাহ করে। সংবাদপত্রটি এখন আইটিভি নেটওয়ার্কের একটি অংশ যা ইন্ডিয়া নিউজ এবং নিউজএক্স চ্যানেলগুলিও চালায়। ২০১১ সালের নভেম্বরে কয়লা ব্লক বরাদ্দকে কেন্দ্র করে তৈরি হওয়া বিতর্ক সম্পর্কে এটিই প্রথম প্রতিবেদন করেছিলেন। এই সংবাদপত্রটিই প্রথম রিপোর্ট করেছিল যে, জাতীয় তদন্তকারী সংস্থার একটি নোট রয়েছে, যাতে আছে লস্কর-ই-তৈয়িবা সন্ত্রাসী ডেভিড হেডলি লস্কর-ই-তৈয়িবার সন্ত্রাসবাদী হিসাবে ইশরাত জাহানের নাম উল্লেখ করেছিলেন। "MJ Akbar launches 'The Sunday Guardian' in Delhi; 'India on Sunday' to be available in London"। www.exchange4media.com। ১৫ মে ২০১৭ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৪।  "The Sunday Guardian begins distribution in Mumbai"। afaqs!। সংগ্রহের তারিখ ১৩ ফেব্রুয়ারি ২০১৪।  "The Sunday Guardian launches its Chandigarh edition"। ২৩ অক্টো ২০১২। ২০১৪-০২-২১ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৯।  "The Sunday Guardian Launches Website"। MediaNama। সংগ্রহের তারিখ ১৩ ফেব্রুয়ারি ২০১৪।  "Story of a Media Entrepreneur: Kartikeya Sharma"। www.sunday-guardian.com। ৭ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৪ জুন ২০২০।  "MJ Akbar to launch Sunday Guardian"। Live Mint। ২৯ জানু ২০১০। সংগ্রহের তারিখ ২০১৩-০৫-১৯।  "MJ Akbar quits India Today"। Indian Express। ৩০ অক্টো ২০১২। সংগ্রহের তারিখ ২০১৩-০৫-১৯।  "MJ Akbar's The Sunday Guardian turns 2"। Mmx India। ফেব্রু ২০১২। সংগ্রহের তারিখ ২০১৩-০৫-১৯।  "MJ Akbar launches 'The Sunday Guardian' in Delhi; 'India on Sunday' to be available in London"। Exchange4Media.com। ৩ ফেব্রু ২০১০। ১৫ মে ২০১৭ তারিখে মূল থেকে আর্কাইভ করা। সংগ্রহের তারিখ ২০১৩-০৫-১৯।  Kumar, Navtan। "PM faces queries on coal"। The Sunday Guardian। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৪।  "NIA note claimed Ishrat was with LeT"। The Sunday Guardian। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৪।  দাপ্তরিক ওয়েবসাইট
প্রথম আগা খান

আগা খান (১৮০৪-১৮৮১), প্রকৃত নাম হাসান আলি শাহ‌, ১৮৪০ সাল পর্যন্ত ইরানের কির্মান প্রদেশের গভর্নর ছিলেন এবং নাজিরি ইসমাইলী তরিকার ৪৬তম ইমাম ছিলেন। যিনি ইরানের পরে ভারত উপমহাদেশেরও একজন মুসলিম নেতা। অনেকে মনে করে তিনি ইসলামের নবী মুহাম্মদ-এর বংশধর। ১৮৪০ সালে তিনি ইরানের ক্ষমতা দখলের চেষ্টা করেন, কিন্তু ব্যর্থ হয়ে ভারতে পালিয়ে যান। এখানে তিনি ব্রিটিশ সরকারকে ভারতের সীমান্তে অবস্থিত গোত্রগুলিকে নিয়ন্ত্রণে সাহায্য করেন। পরবর্তীতে আগা খান ভারত, পাকিস্তান, আফ্রিকা ও সিরিয়াতে ইসমাইলীদের নেতায় পরিণত হন।
বেরিং ভূ-সেতু

বেরিং ভূ-সেতু বা বেরিঞ্জিয়া প্রাগৈতিহাসিক যুগের একটি স্থলভাগ যা এশিয়া ও উত্তর আমেরিকাকে সংযুক্ত করেছিল। প্লাইস্টোসিন যুগের কিছু পর্বে পৃথিবীর তাপমাত্রা এত নিচে নেমে যেত যে ভূ-পৃষ্ঠের বেশির ভাগ জল বরফে পরিণত হত। ২৫ হাজার থেকে ১০ হাজার বছর আগে সমুদ্র সমতল বর্তমানের চেয়ে ১৩৫ মিটার নিচে অবস্থিত ছিল বলে অনুমান করা হয়। ওই সময়ে বর্তমান সাইবেরিয়া ও আলাস্কার মাঝে একটি প্রাকৃতিক ভূ-সেতু বিদ্যমান ছিল, যার নাম দেয়া বেরিং ভূ-সেতু। বেশির ভাগ নৃবিজ্ঞানী মনে করেন যে আদিবাসী আমেরিকানরা মূলত এশিয়া মহাদেশের লোক এবং সর্বশেষ বরফ যুগ শেষ হবার আগেই তারা এই বেরিং ভূ-সেতু দিয়ে উত্তর আমেরিকাতে প্রবেশ করেছিল।
সিম কার্ড

সিম (SIM) একটি স্মার্ট পরিচয় ব্যবস্থা। এর পূর্ণরুপ - 'সাবসক্রাইবার আইডেনটিটি মডিউল' (subscriber identification module) যার বাংলা অর্থ 'গ্রাহক পরিচিতি মডিউল'। এটি একটি সমন্বিত বর্তনী (integrated circuit) যা মোবাইল ফোনের জন্য প্রয়োজনীয় 'সার্ভিস সাবসক্রাইবার কী' (service-subscriber key (IMSI)) এর সাথে সংযুক্ত। ই সিম এর পূর্ণ রুপ হচ্ছে এম্বেডেড সিম। এটি একটি প্রোগ্রাম যোগ্য সিম কার্ড যা ডিভাইস এর সাথে এম্বেডেড থাকে। সিম কার্ডগুলির জন্য তিন ধরনের অপারেটিং ভোল্টেজ রয়েছে: ৫ ভোল্ট, ৩ ভোল্ট এবং ১.৮ ভোল্ট (আইএসও/আইইসি ৭৮১৬- ৩ শ্রেণীর এ, বি ও সি)। ১৯৯৮ সালের আগে চালু হওয়া সিম কার্ডের অধিকাংশের অপারেটিং ভোল্টেজ ৫ ভোল্ট [তথ্যসূত্র প্রয়োজন]। আধুনিক সিম কার্ডগুলি গ্রাহক দ্বারা ব্যবহার করার সময় অ্যাপ্লিকেশন লোড করার অনুমতি দেয়। Tait, Don (২৫ আগস্ট ২০১৬)। "Smart card IC shipments to reach 12.8 billion units in 2021"। IHS Technology। IHS Markit। সংগ্রহের তারিখ ২৪ অক্টোবর ২০১৯।  উইকিমিডিয়া কমন্সে সিম কার্ড সংক্রান্ত মিডিয়া রয়েছে।
গাস্তোঁ পারি

গাস্তোঁ পারি (ফরাসি: Gaston Paris) (৯ই আগস্ট, ১৮৩৯, আভনে, ফ্রান্স—৬ই মার্চ, ১৯০৩, কান, ফ্রান্স) তার সমসাময়িককালের সর্বশ্রেষ্ঠ ফরাসি সাংস্কৃতিক ভাষাতাত্ত্বিক (philologist)। পারি একাধিক জার্মান বিশ্ববিদ্যালয় ও প্যারিসের একোল দে শার্ত-এ শিক্ষালাভ করেন এবং পিতার উত্তরসূরী হিসেবে কোলেজ দ্য ফ্রঁস-এ ফরাসি মধ্যযুগীয় সাহিত্যের অধ্যাপক হিসেবে কাজ করেন। রভু (Revue) নামক সমালোচনা ম্যাগাজিনের তিনি ছিলেন একজন প্রতিষ্ঠাতা ও পরিচালক। এছাড়া তিনি রোমানিয়া নামের ফরাসি সাংস্কৃতিক ভাষাতত্ত্বের উপর নেতৃস্থানীয় গবেষণা পত্রিকারও প্রতিষ্ঠাতা-পরিচালক ছিলেন। কেবল গভীর পাণ্ডিত্য ও দৃষ্টান্তমূলক অনুপুঙ্খতার জন্যই নয়, গবেষণার বিষয়গুলিকে জনসাধারণের উপযোগী করে প্রকাশ করার জন্যও পারি স্মরণীয় হয়ে থাকবেন। তিনি ১৮৭৬ সালে আকাদেমি দেজাঁস্ক্রিপসিওঁ এবং ১৮৯৬ সালে আকাদেমি ফ্রঁসেজের সদস্যপদ লাভ করেন।
ওয়েজ আর্নার্স কল্যাণ বোর্ড

ওয়েজ আর্নার্স কল্যাণ বোর্ড (অনু. মজুরি উপার্জনকারী কল্যাণ বোর্ড) একটি সরকারি কল্যাণ বোর্ড যা প্রবাসী বাংলাদেশী শ্রমিকদের কল্যাণের জন্য কাজ করে। এটি ঢাকা, বাংলাদেশ এ অবস্থিত। মজুরি উপার্জনকারী কল্যাণ বোর্ড ১৯৯০ সালে প্রতিষ্ঠিত হয়েছিল মজুরি উপার্জনকারীদের কল্যাণ তহবিল পরিচালনা করার জন্য যা একসাথে শুরু হয়েছিল।  এটি একটি আন্ত-সরকারী অফিসিয়াল বোর্ড দ্বারা পরিচালিত হয়। মজুরি উপার্জনকারী কল্যাণ বোর্ড আইন -২০১৬ এর মাধ্যমে বোর্ডকে একটি বিধিবদ্ধ সংস্থা হিসেবে তৈরি করা হয়েছিল। পরে প্রবাসী কল্যাণ বোর্ড আইন, ২০১৭ এর মাধ্যমে বোর্ডটি আরও জোরদার করা হয়েছিল। এটি বাংলাদেশ সরকারের প্রবাসী কল্যাণ ও বৈদেশিক কর্মসংস্থান মন্ত্রণালয়ের অধীনে রয়েছে। এটি জনশক্তি কর্মসংস্থান ও প্রশিক্ষণ ব্যুরো'র সহায়ক হিসাবে কাজ করে। "PKB gets Tk 500m more from Wage Earners' Welfare Board"। thefinancialexpress-bd.com। The Financial Express। সংগ্রহের তারিখ ১০ অক্টোবর ২০১৭।  "Why so many return dead?"। The Daily Star (ইংরেজি ভাষায়)। ১ ফেব্রুয়ারি ২০১৬। সংগ্রহের তারিখ ১০ অক্টোবর ২০১৭।  "Wage Earners' Welfare Board (WEWB)"। wewb.gov.bd (ইংরেজি ভাষায়)। সংগ্রহের তারিখ ৯ অক্টোবর ২০১৭।  "Wage Earners' Welfare Board law in the offing"। New Age (ইংরেজি ভাষায়)। সংগ্রহের তারিখ ১০ অক্টোবর ২০১৭।  "Expatriates to get legal help"। observerbd.com। ১০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১০ অক্টোবর ২০১৭।  "Deal signed with its four depts to assess performance quarterly"। The Daily Star (ইংরেজি ভাষায়)। ৯ অক্টোবর ২০১৫। সংগ্রহের তারিখ ১০ অক্টোবর ২০১৭।  "Jobs abroad for a better life"। The Daily Star (ইংরেজি ভাষায়)। ৫ ফেব্রুয়ারি ২০১৬। সংগ্রহের তারিখ ১০ অক্টোবর ২০১৭।
প্রমোদকুমার চট্টোপাধ্যায়

প্রমোদকুমার চট্টোপাধ্যায় (১৮৮৫ - ২২ সেপ্টেম্বর ১৯৭৯)একজন শিল্পী এবং আধ্যাত্মিক বিষয়ক লেখক। তন্ত্রধর্মের উপর তার লেখালেখির জন্যই তিনি বিখ্যাত। কলকাতার গভর্নমেন্ট আর্ট কলেজ থেকে উত্তীর্ণ হয়ে কিছুদিন বরোদা আর্ট কলেজে অধ্যক্ষতা করেন। তিনি মসলিপত্তমে অন্ধ্র জাতীয় কলাশালার প্রতিষ্ঠাতা অধ্যক্ষ ছিলেন। তার আঁকা বহু ছবির মধ্যে উল্লেখযোগ্য হল ঊষা ও বরুণ (বর্তমানে ইটালিতে), হরপার্বতী, শিবনৃত্য, চন্দ্রশেখর (বর্তমানে রাশিয়ায়), মনসা, আম্রপালী প্রভৃতি। তিনি ভালো প্রতিকৃতি আঁকতে পারতেন। তার আঁকা শ্রীরামকৃষ্ণ, শ্রীঅরবিন্দ, বঙ্কিমচন্দ্র প্রভৃতি উল্লেখযোগ্য। তিনি তন্ত্রের রহস্য সন্ধানে ভারত ও তিব্বতের বহু দুর্গম অঞ্চলে ঘুরেছেন। বহু তান্ত্রিক এবং সন্ন্যাসীদের সাথে আলাপচারিতা করেছেন। এই বিষয় নিয়ে তার রচিত বিখ্যাত বই তন্ত্রাভিলাষীর সাধুসঙ্গ। তার আত্মজীবনী মূলক বই হল প্রাণকুমার। তিনি ১৯৫৩ খ্রিষ্টাব্দ থেকে ১৯৭৫ খ্রিষ্টাব্দ অবধি পণ্ডিচেরী আশ্রমে কাটিয়েছেন। বহু সম্মান ও পুরস্কার লাভ করেছেন। চিত্রশিল্পে তার অবদানের জন্য তাকে রাজ্যের একাডেমি পুরস্কার দেওয়া হয়। তার কয়েকটি উল্লেখযোগ্য বইয়ের নাম হল : সংসদ বাঙালি চরিতাভিধান - প্রথম খণ্ড - সাহিত্য সংসদ
দুনাশ ইবন তামিম

দুনাশ ইবন তামিম (হিব্রু ভাষায়: דונש אבן תמים) (আনুমানিক ৯০০—আনুমানিক ৯৬০), যিনি আদোনিম বা আবু সাহল নামেও পরিচিত, একজন ইহুদী চিকিৎসক। হিব্রু ও আরবি ভাষার মধ্যে তুলনামূলক গবেষণা সম্পাদনকারী প্রথমদিককার পণ্ডিতদের মধ্যে তিনি একজন।[তথ্যসূত্র প্রয়োজন] ইবন তামিম রাজা আল-কাইরাওয়ানের ফাতিমিদ দরবারে (বর্তমান তিউনিসিয়াতে) চিকিৎসা পেশায় নিয়োজিত ছিলেন। সেসময়কার অন্যান্য শিক্ষিত ইহুদীদের মত তিনিও হিব্রু ভাষাতে সুপারদর্শী ছিলেন। যে গ্রন্থের জন্য তিনি সবচেয়ে বেশি পরিচিত, সেটি আরবিতে লেখা হয়েছিল। কিন্তু মূল আরবি সংস্করণটি হারিয়ে যায় এবং বর্তমানে কেবল এর হিব্রু অনুবাদ রয়েছে। গ্রন্থটিতে তিনি মত দেন যে, হিব্রু আরবির চেয়ে প্রাচীন একটি ভাষা। তিনি আরও মনে করতেন আরবি ভাষা হিব্রু ভাষার একটি অপভ্রংশ রূপ। অনেক মুসলমান লেখক তাদের লেখায় তাকে প্রায়ই উদ্ধৃত করতেন। "Dunash Ben Tamim | Arabic Poet, Jewish Scholar | Britannica"। www.britannica.com (ইংরেজি ভাষায়)। সংগ্রহের তারিখ ২০২৪-০৮-০২।  Langermann, Y. Tzvi (২০০৭)। "Dunash ibn Tamim"। Thomas Hockey; ও অন্যান্য। The Biographical Encyclopedia of Astronomers। New York: Springer। পৃষ্ঠা 315। আইএসবিএন 978-0-387-31022-0। উদ্ধৃতি টেমপ্লেট ইংরেজি প্যারামিটার ব্যবহার করেছে (link) (PDF version)
বড় হলদেকুড়ালি

বড় হলদেকুড়ালি (বৈজ্ঞানিক নাম: Chrysophlegma flavinucha) Picidae গোত্রের অন্তর্গত Chrysophlegma গণের অন্তর্ভুক্ত এক প্রজাতির পাখি।এই প্রজাতিটি উত্তর ও পূর্ব ভারত থেকে দক্ষিণ-পূর্ব চীন, ইন্দোচীন, হাইনান এবং সুমাত্রা থেকে পূর্ব এশিয়ার অঞ্চলসমুহে পাওয়া যায়। পাখিটি বাংলাদেশের চট্টগ্রাম, সিলেট, খুলনার বনাঞ্চলে দেখা যায়। বড় হলদেকুড়ালি আকারে বড়; পলক জলপাই-সবুজ রঙের এবং গলার পালক হলুদ। পাখিটির বুকের পালক গাঢ় জলপাই-সবুজ। ঝুটি রং বাদামি। এদের ঠোঁট ও চোখের পাশ সাদা। বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় ন্যূনতম বিপদগ্রস্ত। পাখিটি হলুদ-গলা কাঠঠোকরা নামেও পরিচিত। "Picus flavinucha"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2012। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Chrysophlegma flavinucha"। বিপদগ্রস্ত প্রজাতির আইইউসিএন লাল তালিকা (ইংরেজি ভাষায়)। আইইউসিএন। সংগ্রহের তারিখ ২০১৪-১২-৩০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.) (2011)। "Species 2000 & ITIS Catalogue of Life: 2011 Annual Checklist."। Species 2000: Reading, UK.। সংগ্রহের তারিখ 24 september 2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) ITIS: The Integrated Taxonomic Information System. Orrell T. (custodian), 2011-04-26
তালিয়েন মসজিদ

তালিয়েন মসজিদ (সরলীকৃত চীনা: 大连市清真寺; প্রথাগত চীনা: 大連市清真寺; ফিনিন: Dàlián Shì Qīngzhēnsì) চীনের লিয়াওনিং প্রদেশের তালিয়েনের চিকাং শহরে অবস্থিত একটি মসজিদ। মসজিদটি ৯৬ নং বেইজিং পৌরজেলাতে অবস্থিত। ১৯২২ সালে মসজিদ নির্মাণ শুরু হয় এবং ১৯২৫ সালে নির্মাণ কাজ শেষ হয়। ১৯৫৮ সাল থেকে হাজী পাই ইউনশিং (白云兴) মসজিদের ইমামতি করছেন। সাংস্কৃতিক বিপ্লবের সময় থেকে ১৯৭৯ সাল পর্যন্ত মসজিদে নামাজ পড়া বন্ধ ছিল। ১৯৮৯ সালের এপ্রিলে মসজিদের নতুন ভবনের কাজ শুরু হয় এবং ১৯৯০ সালের ২৮শে অক্টোবর নির্মাণ কাজ শেষ হয়। ২০০৫ সালের হিসেবে মসজিদটি তালিয়েন শহরের দশটি মসজিদের একটি ছিল। মসজিদটি ১,২০০ বর্গমিটার এলাকা জুড়ে অবস্থিত। মসজিদটি আরব স্থাপত্যশৈলীর আদলে নির্মাণ করা হয়েছে। মসজিদের উপরে বিশাল সবুজ রঙের একটি গম্বুজ আছে। মসজিদের ভবনটি তিনতলাবিশিষ্ট ও ভবনের চার কোণায় চারটি মিনার আছে। ভবনে সাদা ও সবুজ রঙের টালি ব্যবহার করা হয়েছে। প্রথম তলায় গোসলখানা ও অযুখানা; দ্বিতীয় তলায় ইমামদের কার্যালয় এবং থাকারঘর এবং তৃতীয় তলায় পুরুষ ও মহিলাদের আলাদা আলাদা নামাজঘর আছে। মসজিদটি একটি ছাত্রাবাস এবং হালাল রেস্তোরাঁ পরিচালনা করে। তালিয়েন মেট্রোর শিয়াংলুচিয়াও স্টেশনের দক্ষিণ-পূর্বে হেঁটে যাওয়া যাবে এমন দূরত্বে মসজিদটি অবস্থিত। চীনের মসজিদের তালিকা চীনে ইসলাম "Dalian Mosques, Beijing Street Mosque - Muslims in China"। China Highlights (ইংরেজি ভাষায়)। ২০২০-০৬-০৫ তারিখে মূল থেকে আর্কাইভ করা। সংগ্রহের তারিখ ২০২০-০৬-০৫।  大连市清真寺 (চীনা ভাষায়)। Ministry of Culture। ২০০৪-০৬-২৮। ২০১১-০৭-০৭ তারিখে মূল থেকে আর্কাইভ করা। সংগ্রহের তারিখ ২০১০-০৯-১১।  "辽宁省清真寺"। www.zjislam.org (চীনা ভাষায়)। ২০২০-০৬-০৫ তারিখে মূল থেকে আর্কাইভ করা। সংগ্রহের তারিখ ২০২০-০৬-০৫।  宗教概况 (চীনা ভাষায়)। Dalian Ethnic Affairs Commission। ২০১১-০১-২৬ তারিখে মূল থেকে আর্কাইভ করা। সংগ্রহের তারিখ ২০১০-০৯-১১।  "Dalian Mosques, Dalian Masjid, Mosques in Dalian, Masjid in Dalian, Dalian Mosque Guide : Dalian Mosque"। islamichina.com (ইংরেজি ভাষায়)। ২০২০-০৬-০৫ তারিখে মূল থেকে আর্কাইভ করা। সংগ্রহের তারিখ ২০২০-০৬-০৫।